Kullen

Kullen er en halvøy i det nordvestlige Skåne, Sverige. Den ligger hovedsakelig i Höganäs kommun, med en mindre del i Helsingborgs kommun. Navnet Kullen kjennes fra ca. 900 som Kollæ fra gammeldansk kol, dvs. en rund bakketopp.Valeur, Bent; Den Store Danske: «Kullen» i Lex på lex.dk. Hentet 18. marts 2025 fra 

Halvøyen ligger mellom Øresund og Skälderviken, og Kullens spiss utgjør sammen med Gilbjerg Hoved på Sjælland den nordlige avgrensningen av Øresund. Hovedbyen er Höganäs. Arild og Mölle er tettsteder.

Kullen fikk store avisoppslag i januar 1971, da DFDS' ferge m/s «Prinsesse Margrethe» umotivert og i klarvær seilte inn i klippen like ved fyret.Erik Ragnar Danielsson: «För 50 år sedan i dag: Prinsessan Margrethe på grund vid Kullen», 2021

 Severdigheter 
I Brunnby gamle kirkeby ligger Brunnby kirke fra 1100-tallet med vakre kalkmalerier av «Helsingborgmesteren».«Helsingborgmesteren», kulturarv.dk. Besøkt 10. august 2015

Mot Øresund ligger Krapperup slott, omgitt av vollgraver og en park som er åpen for offentligheten.«Krapperup slott» Deler av slottets historie knyttes til den skånske adelsslekten Krognos.«Krapperup», hentet fra ''Wayback Machine

Det steile terrenget på Kullens spiss, Kullaberg, gjør området til et populært område for fjellklatring og vandring.«Kullen», sydsverige.dk. Besøkt 10. august 2015 Kullaberg har siden 1965 og 1971 hatt status som naturreservat.

Ytterst på Kullens spiss ligger Kullens fyr, Skandinavias mest lyssterke fyrtårns som kan ses fem mil unna. Her var astronomen Tycho Brahe fyrmester i forbindelse med at han ble forlent med Kullagården. Brahes forlening bestod av både Kullagården og 11 underliggende gårder, mot plikt til å holde fyrlykten tent.Carl Grimberg: «Karl 5. - Filip 2.» (s. 178), Menneskenes liv og historie, Cappelens forlag, ISBN 82-02-04093-0 

Lenger inne på halvøyen ligger et område som kunstneren Lars Vilks og hans krets i 1996 erklærte som mikronasjonen Ladonia.Historical Timeline of Ladonia, ladonia.org. Besøkt 10. august 2015

 Referanser 

 Eksterne lenker 
 Kullens hjemmeside

Kategori:Skånes geografi
Kategori:Höganäs kommune
Kategori:Helsingborg kommune
Kategori:Skåne läns geografi